EgyptAir Parijdan uchgan samolyotning radarlardan g‘oyib bo‘lganligini tasdiqladi

Misrning EgyptAir aviakompaniyasi yo‘lovchi samolyotining radarlar ekranidan g‘oyib bo‘lganligini tasdiqladi. Bu haqdagi ma’lumot kompaniyaning Twitter’dagi rasmiy sahifasiga joylashtirilgan, deb xabar berdi “Gazeta.ru”.

Kompaniya matbuot xizmatining ma’lum qilishicha, havo kemasi MS804 reysi bilan Parijning “Sharl-de-Goll” aeroportidan Misrning Qohira shahriga yo‘l olgan edi.
Samolyot bortida 59 nafar yo‘lovchi va o‘n nafar ekipaj a’zosi bor. Qo‘shimcha ma’lumot hozircha yo‘q.
FlightAware portalining ma’lumotiga qaraganda, bu yo‘nalishda Boeing 737-800 samolyotlari harakatlanadi.
Avvalroq OAVlar Parijdan parvoz qilgan Misr yo‘lovchi samolyotining radarlardan g‘oyib bo‘lganligi haqida xabar qilgan edi.